எந்தச் சிறுமியின் பெயரைக் கேட்டாலும் ‘காவியா’ என்று சொல்லி ஆச்சரியப்படுத்தினார்கள். (துயர காவியம்!). வந்திருப்பவர்களிலேயே பெரிய பெண்ணாக இருந்த ‘காயத்ரி’ ‘நீங்க ரொம்ப அழகா இருக்கீங்க” என்று ஜனனியைப் பாராட்ட, “நீயும்தான் அழகா இருக்கே” என்று பதிலுக்கு சொன்னது ‘தேன்பாட்டில்’. சிறுவர்களை நீச்சல் குளத்திற்கு அழைத்துச் செல்ல முற்படும் போது ‘உள்ள ஜட்டி போடலையே, என்ன பண்றது’ என்று தன் மானப் பிரச்னையை சொன்னான் ஷாரிக்கின் மீது தோள் மீது அமர்ந்திருந்த சிறுவன். மஹத்தின் உதவியுடன் நீச்சல் குளத்தில் இரு சிறுவர்கள் உற்சாகமாக ஆடித்தீர்த்தார்கள். இவர்களுக்காக ‘பாயாசம்’ வரவழைத்திருந்தார் பிக்பாஸ்.